สวัสดีค่ะ คือว่าประจำเดือนหนูมาครั้งสุดท้ายวันที่29มี.ค.-5เม.ย.(หนูเป็นคนที่ประจำเดือนมาไม่ปกติค่ะ 28,30,32 แล้วเเต่เดือนค่ะ) หนูมีเพศสัมพันธุ์กับแฟนครั้งล่าสุดเมื่อ 10 เม.ย.(ไม่ใส่ถุงแต่หลั่งนอกค่ะ)ประเด็นคือแฟนหนูหลั่งเหนืออวัยวะเพศของหนู บริเวณขาหนีบค่ะ แล้วมันก็ไหลลงมาแต่หนูไม่รู้ว่ามันโดนอวัยวะเพศหนูรึเปล่า ด้วยความที่หนูกลัวจึงรีบไปล้าง(ล้างด้วยLactacydค่ะ) ที่สำคัญคือตกขาวของหนูมีลักษณะเป็นมูกใส บางวันก็มีสีขาวติดมาด้วย เป็นแบบนี้ประมาณ5-6วันค่ะ หนูกังวลว่าหนูจะตั้งครรภ์รึเปล่าคะ😣
สวัสดีค่ะ การมีเพศสัมพันธ์แบบหลั่งนอกนั้นยังทำให้มีโอกาสตั้งครรภ์ได้อยู่ประมาณ 4-20% จึงเป็นวิธีที่ไม่ควรทำเพื่อการคุมกำเนิดค่ะดังนั้นยังมีโอกาสตั้งครรภ์ได้ แต่การมีมูกใสๆติดต่อกันหลายวันหลังจากนั้นไม่ได้บ่งบอกถึงการตั้งครรภ์ค่ะ การตั้งครรภ์ในช่วงแรกอาจไม่มีอาการอะไรชัดเจน จะต้องตรวจยืนยันด้วยชุดตรวจครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิ สามารถซื้อมาตรวจได้ ถ้าไม่แน่ใจผลควรไปยืนยันอีกครั้งที่รพ.และควรใส่ถุงยางอนามัยทุกครั้งที่มีเพศสัมพันธ์และใส่ตลอด หรือกินยาคุมแบบแผงรายเดือนเพื่อป้องกันไว้ หากยังไม่พร้อมมีบุตร